Seg teṣleḍt n wakud i nexdem i wungal “Amsebrid” n Cabḥa Ben Gana nufa-d belli ineḍruyen n teḥkayt d wid yettemṣeḍfaren. Ma yella deg tiremt n tsiwelt ad naf amsawal iḥekku-d ineḍruyen ɛeddan, qlil mliḥ i d-iḥekku ineḍruyen ara d-yilin ɣer zdat, akken ad t-naf yessdukkul gar wayen ara d-yeḍrun tura d wayen iɛeddan. Ma yella deg tirurda nufa-d belli tamyarut texdem aṭas n usgunfu s uglam n yiwudam, ma d tulsa n tigawin tules-itent-id s telqayet imi yeṭṭuqet udiwenni. Akken i d-yella usiwzel d uzgal n kra n yineḍruyen. Ma yella deg tmezgit llan yineḍruyen ḍran-d yiwen n ubrid, tamyarut teḥka-ten-d abrid kan, llan yineḍruyen ḍran-d yiwet n tikkelt imi sɛan azal teḥka-ten-id aṭas n yiberdan. Ma yella deg umṣeḍfer tamyarut tettuɣal aṭas ɣer ccfawat n temẓi, ma yella dayen yerzan ayen ara yeḍrun deg yimal ur yeṭṭuqet.